Prediker 8 — Wagtoring AANLYN BIBLIOTEEK
Onvolmaakte heerskappy van mense (1-17)
Gehoorsaam koning se bevele (2-4)
Mens heers oor mens tot sy nadeel (9)
Wanneer mense nie gou gestraf word nie (11)
Eet, drink en wees vreugdevol (15)
+Spr 24:21, 22; Ro 13:1; Tit 3:1; 1Pe 2:13
+1Kn 1:5, 7; Spr 20:2
2006/11/1, bl. 15-16
+1Kn 2:24, 25
Of “asem; wind”.
Of moontlik “so sal die goddeloses se goddeloosheid hulle nie kan red nie”.
+Eks 1:13, 14; Mi 7:3
nr. 3 2017 bl. 6
2002/1/1, bl. 4-5
Lett. “die hart van mense”.
Of moontlik “en dat mense dag of nag nie slaap sien nie”.
2006/11/1, bl. 16
+Pr 3:11; Ro 11:33
+Job 28:12; Pr 7:24; 11:5
Pred. 8:2Spr 24:21, 22; Ro 13:1; Tit 3:1; 1Pe 2:13
Pred. 8:31Kn 1:5, 7; Spr 20:2
Pred. 8:41Kn 2:24, 25
Pred. 8:5Ro 13:5; 1Pe 3:13
Pred. 8:9Eks 1:13, 14; Mi 7:3
Pred. 8:13Job 24:24
Pred. 8:17Pr 3:11; Ro 11:33
Pred. 8:17Job 28:12; Pr 7:24; 11:5
8 Wie is soos die wyse man? Wie weet wat die oplossing vir ’n probleem is? Die wysheid van ’n mens laat sy gesig straal en versag sy streng voorkoms.
2 Ek sê: “Gehoorsaam die bevele van die koning+ uit respek vir die eed wat voor God afgelê is.+ 3 Moenie haastig wees om van die koning af weg te gaan nie.+ Moenie betrokke raak by ’n slegte saak nie.+ Hy kan doen net wat hy wil, 4 want die koning se woord is wet.+ Wie kan vir hom sê: ‘Wat doen u?’”
5 Die een wat die gebod gehoorsaam, kom nie in die moeilikheid nie,+ en die een met ’n wyse hart sal weet wanneer en hoe om op te tree.+ 6 Daar is ’n regte tyd en manier om elke saak te hanteer,+ want die mensdom het so baie probleme. 7 Niemand weet wat sal gebeur nie, hoe kan iemand dan sê hoe dit sal gebeur?
8 Net soos geen mens mag het oor die gees* of kan keer dat die gees uitgaan nie, so het niemand beheer oor die dag van die dood nie.+ Net soos niemand gedurende ’n oorlog vrystelling kry nie, so sal goddeloosheid nie toelaat dat dié wat dit beoefen, die gevolge vryspring nie.*
9 Ek het dit alles gesien, en ek het alles ondersoek wat onder die son gedoen is, gedurende die tyd waarin die mens oor die mens heers tot sy nadeel.+ 10 En ek het gesien hoe die goddeloses begrawe word, dié wat by die heilige plek ingegaan en uitgegaan het, maar hulle word gou vergeet in die stad waar hulle so opgetree het.+ Dit is ook nutteloos.
11 Omdat ’n slegte daad nie gou gestraf word nie,+ kry mense* meer moed om te doen wat sleg is.+ 12 ’n Sondaar kan miskien ’n honderd keer doen wat sleg is en nogtans lank lewe. Maar ek weet ook dat dit goed sal gaan met dié wat die ware God vrees, omdat hulle hom vrees.+ 13 Maar dit sal nie goed gaan met die goddelose nie,+ en ook sal hy nie sy lewe, wat soos ’n skaduwee is,+ verleng nie, omdat hy God nie vrees nie.
14 Daar is iets frustrerends* wat op die aarde gebeur: Daar is regverdige mense wat behandel word asof hulle goddeloos opgetree het+ en goddelose mense wat behandel word asof hulle regverdig opgetree het.+ Ek sê dat dit ook nutteloos is.
15 Daarom het ek vreugde aanbeveel,+ want daar is vir die mens niks beters onder die son as om te eet en te drink en vreugdevol te wees nie. Hy moet vreugdevol wees terwyl hy hard werk gedurende al die dae van sy lewe,+ wat die ware God hom onder die son gegee het.
16 Ek het my daarop toegelê om wysheid te verkry en om alles te sien wat op die aarde gebeur,+ en ek het selfs dag en nag my slaap opgeoffer.* 17 Toe het ek gedink aan al die werk van die ware God, en ek het besef dat die mensdom nie kan verstaan wat onder die son gebeur nie.+ Al probeer mense hoe hard, hulle kan dit nie verstaan nie. Selfs al sê hulle dat hulle wys genoeg is om te verstaan, kan hulle dit nie werklik verstaan nie.+